
	Община Сандански

ОБЯВЛЕНИЕ
[bookmark: _Hlk167115511]ОБЩИНА САНДАНСКИ със седалище и адрес на управление бул. „Свобода“ № 14, град Сандански, 2800, България и Екипът за управление на Проект № BG-RRP-1.009-0017-C01 „Изграждане на младежки център в град Сандански“, финансиран  по процедура BG-RRP-1.009А2 изграждане на младежки центрове (в градове, които не са областни) на Национален план за възстановяване и устойчивост,
ОБЯВЯВА КОНКУРС 
за разкриване на работни места за осигуряване на дейности с ученици и младежи в Младежки център Сандански –
“ Директор на младежки център - Сандански” - 1 (едно) работно място, на пълен работен ден
с класирания кандидат ще бъде сключен трудов договор
1. Кратко описание на длъжността:
Директорът отговаря не само за организационните процеси, но е ключово звено за гарантиране на високото качество на предоставяните услуги и съответствието на обучителните програми с образователните стандарти. В качеството си на ръководител на екипа на центъра, директорът ще бъде ангажиран с цялостното обезпечаване на функционирането му както в подготвителния етап на изпълнение на дейностите, така и по време на основната част от проектното изпълнение (провеждането на същинските обучения и инициативи, обмени с партньорски организации и представители на бизнеса). Директорът на центъра ще бъде и материално отговорно лице, като ще поеме цялостното ръководство и развитие на центъра. Като законен представител на младежкия център, директорът ще има задачата да търси и осъществява контакт с партньорите по проекта, както и с потенциални партньори – както от бизнес сферата, така и от НПО сектора, включително други младежки центрове и организации. Той координира работата по активно привличане, насочване, задържане и работа с ученици и млади хора. Директорът създава стратегическо планиране за работата на центъра, включително разработване на споделена визия, мисия и стратегически план за устойчиво развитие на центъра, както и базиран на тях работен план. Той популяризира дейността на младежкия център сред местната общественост, подготвя и изпълнява проекти в подкрепа на развитието на центъра. Изготвя справки, отчети и други необходими документи и изпълнява съответни дейности. Зададените в програмата индикатори се изпълняват като неразделна част от работните процеси на персонала в Младежки център – Сандански.


2. Минимални изисквания за заемане на длъжността:

· [bookmark: _Hlk193874268]Образование - Висше образование;
· [bookmark: _Hlk193874283][bookmark: _Hlk193874294]Специфични знания и умения – Кандидати с педагогическа експертиза ще бъдат предпочитани при равни други квалификации;
· [bookmark: _Hlk193874442]Минимален професионален опит – 2 години. Опит на ръководна позиция е предимство;
· Владеене на чужди езици  минимум ниво В2 на английски език, втори език – предимство (доказва се със сертификат или еквиваленти);
· Опит в ръководене на екип, лидерски и организационни умения
· Опит в разработване и прилагане на образователни програми и проекти.
· Опит в работа с младежки групи и организации.
· Опит в дигитално съдържание, ще се счита за предимство.
· Умения за работа с различни възрастови групи и културни среди.
· Да е дееспособно лице;
· Да не е осъждано и да не е лишено по съдебен ред от правото да заема съответната длъжност;
· Силни комуникационни и презентационни умения;
· Умения за работа в екип и самостоятелно.

3. Специфични изисквания към кандидатите за длъжността:

· Кандидатът трябва да има доказан интерес към проблемите на младите хора.
· [bookmark: _Hlk193874526]Способност за разработване и изпълнение на стратегии за развитие на младежки център.
· Компетентности и умения, необходими за оказване на  съдействие при проследяване на статус на дейности в изпълнение на  АДБФП, както и за отчитане на изпълнението на проекта  № BG-RRP-1.009-0017-C01 Изграждане на младежки център в гр. Сандански, по който се изгражда Младежки център – Сандански (при необходимост);
· [bookmark: _Hlk193874552]Компетентности и умения, необходими за подпомагане на общия контрол върху изпълнението на инвестиционни дейности или провеждане на дейности с участие на целевите групи (при необходимост);
· Търпение и толерантност.
· Креативност и иновативност.
· Гъвкавост и адаптивност към променящите се обстоятелства.

	


4. Начин на провеждане на конкурса: 

Конкурсът се провежда в два етапа:
4.1.  Етап 1 - Допускане по документи.
4.2.  Етап 2 - Събеседване с допуснатите до етап 2 кандидатите.
В рамките на събеседването, кандидата представя и своята концепция за Управление на Младежки център - Сандански


5. Необходими документи за участие в конкурсната процедура:

· [bookmark: _Hlk192167193]Заявление до кмета на община Сандански, за участие в конкурса по образец (Прилож. 1)
· Автобиография с актуална снимка – образец (Прилож. 2)
· Копие от документи за придобити образователни степени и допълнителна професионална квалификация и специализации. 
· Копие от официални документи, които удостоверяват продължителността на професионалния опит (трудова книжка; осигурителна книжка и други).
· Копие от документ за самоличност (само за справка).
· Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност по образец (Прилож. 3)
· Декларация лични данни по образец (Прилож. 4)
· Концепция за Управление на Младежки център – Сандански – кратка концепция, разработена в свободен формат, представяща визията на кандидата за работа с младежите от община Сандански в новосъздадената институция, актуалните предизвикателства и търсени резултати.

Предоставените копия от документи следва да бъдат заверени от кандидата с текста „Вярно с оригинала“ и подпис. 
     	Копията от документите, удостоверяващи продължителността на професионалния опит, следва да съдържат всички попълнени страници от тях и да са оформени към датата на подаване на документите.
Длъжностната характеристика за конкурсната длъжност е предоставена за сведение.
6. Място и срок за подаване на документите за участие в конкурса:
Документите за участие в конкурса се представят в срок 10 (десет) календарни дни от публикуване на обявлението, и не по-късно от 17:00 ч на 25.06.2025 г.
 Документите за участие в конкурса могат да се подават: 
· Лично от кандидатите или техни упълномощени представители в деловодството на Община Сандански, с адрес гр. Сандански, бул. „Свобода“14, като проверката за коректност на документите се извършва на място от служителя, приемащ заявлението; 
· Електронно, на е-мейл oba@sandanski.bg  при което проверката за коректност на документите и регистрацията в системата, ще се извърши служебно, без възможност за допълване или корекции.

Всички съобщения във връзка с провеждане на конкурсната процедура, както и образците на документите се обявяват на сайта на Община Сандански на адрес https://sandanski.bg/  

Проектът   се   осъществява   с   финансовата   подкрепа   по Механизма за възстановяване и устойчивост,   Национален план за  възстановяване и устойчивост , Процедура BG - RRP - 1.009 -   А2 ИЗГРАЖДАНЕ НА МЛАДЕЖКИ ЦЕНТРОВЕ (в градове, които  не са областни), финансиран от Европейския съюз  –   NextGenerationEU    


